เรื่องเหนือจริงของ ‘ซัลวาดอร์ ดาลี’ โดนขุดศพตรวจดีเอ็นเอ ‘ลูกสาวลับๆ’
Photo: LLUIS GENE/AFP กลายเป็นเรื่องเหนือจริงของศิลปินเหนือจริงไปแล้ว เมื่อศาลสเปนมีคำสั่งให้เจ้าหน้าที่นำศพของ ซัลวาดอร์ ดาลี (Salvador Dali) จิตรกรแนวเหนือจริงชื่อดังออกมาในวันนี้ (20 กรกฎาคม) เพื่อนำร่างมาใช้ในการพิสูจน์ความเป็นบิดาตามที่หญิงวัย 61 ปีรายหนึ่งอ้าง ดาลีเสียชีวิตลงในปี 1989 ด้วยวัย 85 ปี หลังสร้างสรรค์ผลงานมากกว่า 1500 ชิ้น ร่างของจิตรกรรายนี้ถูกฝังภายใต้แผ่นหินในพิพิธภัณฑ์ที่แสดงผลงานและอัตชีวประวัติของเขาที่เมืองฟิกูเรส ประเทศสเปนPhoto: LLUIS GENE/AFP มารีอา ปิลาร์ อเบล มาร์ติเนซ (Maria Pilar Abel Martinez) หมอดูไพ่ทาโรต์ชาวสเปน ผู้เกิดในปี 1956 อ้างว่า อันโทนีอา มารดาของเธอเคยทำงานให้ครอบครัวหนึ่งที่อาศัยใกล้บ้านดาลี และทั้งคู่มีสัมพันธ์ชู้สาวในปีก่อนที่เธอจะคลอด นอกจากคำยืนยันของแม่แล้ว ย่าของเธอก็เคยกล่าวกับเธอตั้งแต่เยาว์วัยว่า ฉันรักเธอมาก แต่ฉันรู้ดีว่าเธอไม่ใช่ลูกสาวของลูกชายฉัน พร้อมย้ำว่าพ่อที่แท้จริงของเธอคือจิตรกรรายดังกล่าว อเบลได้ฟ้องร้องต่อศาลในสเปนเพื่อขอคำสั่งให้มีการพิสูจน์ความเป็นบิดาเมื่อปี 2015Photo: LLUIS GENE/AFP ลูกสาวลับๆ ของดาลี รายนี้ไม่ได้มีความมุ่งหวังในเรื่องมรดกของดาลี โดยระบุว่าเธออยากจะเปลี่ยนมาใช้นามสกุลของเขา อย่างไรก็ตาม เอนริเก บลาซเกวซ (Enrique Blazquez) ทนายของอเบลเปิดเผยว่า ตามกฎหมายของแคว้นกาตาลุญญาแล้ว หากเธอเป็นลูกสาวของดาลีจริง จะต้องได้รับอสังหาริมทรัพย์ 1 ใน 4 ส่วนตามที่ผู้เป็นบิดาได้ทิ้งไว้ รวมถึงลิขสิทธิ์และภาพวาดต่างๆ ด้วย ศาลให้เหตุผลถึงการนำร่างจิตรกรรายนี้ขึ้นมาจากหลุมเนื่องจากไม่มีทางอื่นในการพิสูจน์ดีเอ็นเอ โดยกระบวนการเปิดหลุมนี้จำเป็นต้องยกแผ่นหินหนัก 1.5 ตัน ออกด้วย ฉันแค่อยากรู้ความจริง ฉันมองโลกแง่ดีนะ และมีความสุขมากตอนนี้ อเบล กล่าวกับสำนักข่าว AFP ก่อนหน้าวันที่จะมีการขุดร่างของดาลีขึ้นมา จิตรกรรายนี้ชอบคุยโวอยู่เสมอว่า ฉันมันพวกกามตายด้าน คุณจำเป็นต้องกามตายด้านเพื่อที่จะเป็นจิตรกรที่ยิ่งใหญ่Photo: STF/AFPชีวิตสวิงกิ้ง ชีวิตสมรสของดาลีเริ่มต้นขึ้นในปี 1934 จากการสมรสกับเยเลนา อิวานอฟนา ดียาโคโนวา (Elena Ivanovna Diakonova) หรือที่รู้จักในนาม กาลา (Gala) โดยที่สามีภรรยาคู่นี้ไม่มีบุตรธิดาแต่อย่างใด ทั้งคู่มีชีวิตสมรสแบบเปิด และเป็นที่รู้จักในการจัดงาน ร่วมประเวณีหมู่ หรือ สวิงกิ้ง ที่บ้านพักเป็นประจำ แม้ดาลีจะระบุว่าส่วนใหญ่แล้วตนทำหน้าที่มองดูมากกว่าเข้าไปมีส่วนร่วมPhoto: STF/AFPกระแสสวนทาง ลูกสาวลับๆ อเบลเคยเข้ารับการตรวจดีเอ็นเอแล้วครั้งหนึ่งในปี 2007 โดยการใช้เส้นผมและเศษผิวหนังจาก หน้ากากมรณะ ของดาลี โดยหน้ากากเหล่านี้คือประติมากรรมปูนที่หล่อขึ้นบนใบหน้าของผู้เสียชีวิต อย่างไรก็ตาม ผลการตรวจไม่สามารถพิสูจน์ได้แน่ชัด หลังจากนั้น หมอดูรายนี้ได้ติดต่อโรเบิร์ต เดสคาร์เนส (Robert Descharnes) นักเขียนชีวประวัติดาลีอย่างเป็นทางการ โดยทั้งคู่ตัดสินใจที่จะตรวจดีเอ็นเอเพิ่มเติมที่กรุงปารีส ประเทศฝรั่งเศส แต่เธอเผยว่า ไม่เคยได้รับผลตรวจเลย นิโคลัส เดสคาร์เนส (Nicholas Descharnes) ลูกชายของโรเบิร์ต เคยออกมาให้สัมภาษณ์ต่อสำนักข่าว EFE เมื่อปี 2008 ว่า ผลตรวจตามที่แพทย์ในฝรั่งเศสระบุออกมาเป็นลบ ลิเดีย (Lidia) ชาวเมืองฟิกูเรสที่อ้างว่าเคยพบกับดาลีเมื่ออายุ 13 ปี กล่าวกับ AFP ว่า ดาลีรักภรรยาของเขามาก แต่เป็นความรักที่ปราศจากเซ็กซ์ เขาเป็นพวกชอบถ้ำมองมากกว่า นี่เป็นเหตุผลที่ชาวเมืองฟิกูเรสเชื่อว่าคงเป็นไปได้ยากที่ดาลีจะมีลูก เอียน กิ๊บสัน (Ian Gibson) ผู้เขียนประวัติของดาลีอีกรายกล่าวว่า การที่ดาลีจะมีสัมพันธ์ทางกายตามแบบแผนปกติกับหญิงใดถือเป็นเรื่องเป็นไปไม่ได้อย่างแน่นอน พร้อมระบุว่า จิตรกรรายนี้ชอบคุยโวอยู่เสมอว่า ฉันมันพวกกามตายด้าน คุณจำเป็นต้องกามตายด้านเพื่อที่จะเป็นจิตรกรที่ยิ่งใหญ่ อย่างไรก็ตาม ชาวไอริชรายนี้กล่าวติดตลกว่า ผมคิดว่าดาลีคงจะต้องรู้สึกสนุกมากๆ แน่นอนที่ถูกขุดเอาร่างออกมา เพราะนี้มันเรื่องเหนือจริงชัดๆCoverPhoto: STF/AFPอ้างอิง:
ศาลสเปนมีคำสั่งให้เจ้าหน้าที่นำศพของ ซัลวาดอร์ ดาลี ออกมาเพื่อนำร่างมาใช้ในการพิสูจน์ความเป็นบิดาตามที่หญิงวัย 61 ปีรายหนึ่งอ้างมารีอา ปิลาร์ อเบล มาร์ติเนซ หมอดูไพ่ทาโรต์ชาวสเปน ผู้เกิดในปี 1956 อ้างว่า อันโทนีอา มารดาของเธอเคยทำงานให้ครอบครัวหนึ่งที่อาศัยใกล้บ้านดาลี และทั้งคู่มีสัมพันธ์ชู้สาวในปีก่อนที่เธอจะคลอดหากเธอเป็นลูกสาวของดาลีจริง จะต้องได้รับอสังหาริมทรัพย์ 1 ใน 4 ส่วนตามที่ผู้เป็นบิดาได้ทิ้งไว้ รวมถึงลิขสิทธิ์และภาพวาดต่างๆ ด้วย